
 20.3.2019
 BG
 Официален вестник на Европейския съюз
 L 77/67
 РЕГЛАМЕНТ ЗА ИЗПЪЛНЕНИЕ (ЕС) 2019/446 НА КОМИСИЯТА
 от 19 март 2019 година
 за изменение и поправка на Регламент (ЕО) No 1235/2008 за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграфи 2 и 3 и член 38, буква г) от него,
 като има предвид, че:
 (1)
 Продуктите, внесени от трета държава, могат да бъдат пускани на пазара на Съюза като биологични, ако са обхванати от сертификат за инспекция, издаден от компетентните органи, надзорните органи или контролните органи на призната трета държава или от признат надзорен или контролен орган. В съответствие с действие 12 от Плана за действие за бъдещето на биологичното производство в Европейския съюз (2) Комисията разработи система за електронно сертифициране на вноса на биологични продукти като модул, вграден в електронната интегрирана компютризирана ветеринарна система (TRACES), създадена с Решение 2003/24/ЕО на Комисията (3). С цел да се подобри функционирането на електронната система за сертифициране, е целесъобразно да се използва квалифициран електронен печат в TRACES за заверяване на сертификатите за инспекция за целите на Регламент (ЕО) No 1235/2008 на Комисията (4).
 (2)
 В приложение III към Регламент (ЕО) No 1235/2008 на Комисията се съдържа списък с третите държави, чиито системи на производство и мерки за контрол на биологичното производство на земеделски продукти се признават за равностойни на тези, определени в Регламент (ЕО) No 834/2007.
 (3)
 Според информацията, предоставена от Австралия, интернет адресът на компетентния орган е променен. Освен това наименованията на контролните органи „Australian Certified Organic Pty. Ltd“ и „NASAA Certified Organic (NCO)“ са променени.
 (4)
 Според информацията, предоставена от Чили, „ARGENCERT“ не е признат от чилийските органи като контролен орган и поради това следва да бъде заличен от списъка. Наименованието „BIO CERTIFICADORA SERVICIOS LIMITADA“ е променено.
 (5)
 В приложение IV към Регламент (ЕО) No 1235/2008 се съдържа списък на надзорните и контролните органи, които са компетентни да извършват контрол и да издават сертификати в трети държави за целите на равностойността.
 (6)
 „BAȘAK Ekolojik Ürünler Kontrol ve Sertifikasyon Hizmetleri Tic. Ltd“ уведоми Комисията за промяна в адреса си.
 (7)
 Комисията получи и разгледа искане от „CCPB Srl“ за изменение на спецификациите му. Въз основа на получената информация Комисията стигна до заключението, че е обосновано географският обхват на неговото признаване да бъде разширен, така че за продуктовата категория A да обхване също Бенин, Кот д'Ивоар и Того, за продуктовата категория D да обхване също Виетнам, за продуктовите категории D и E — също Сейшелските острови и Хонг Конг.
 (8)
 Комисията проведе разследвания на предполагаеми нередности по отношение на няколко партиди продукти от Казахстан, Молдова, Русия, Турция и Обединените арабски емирства, които са били